ΓΡΑΠΤΗ ΕΡΩΤΗΣΗ E-2134/99

υποβολή: Bart Staes (Verts/ALE) προς το Συμβούλιο

(29 Νοεμβρίου 1999)

Θέμα: Συνέπειες για την απασχόληση από την κατάργηση των καταστημάτων αφορολογήτων ειδών

Την 1 Δεκεμβρίου 1999 καταργήθηκε η πώληση αφορολογήτων ειδών στα αποκαλούμενα «tax-free shops». Τα καταστήματα αυτά πωλούσαν αφορολογήτως ορισμένα προϊόντα (π.χ. αρώματα, τσιγάρα, οινοπνευματώδη κλπ.) σε επιβάτες διεθνών πτήσεων. Η κατάργηση αυτή ακολούθησε την απόφαση της Ευρωπαϊκής Διάσκεψης Κορυφής στην Κολωνία της 3ης και 4ης Ιουνίου 1999, σχετικά με την πλήρη εφαρμογή του άρθρου 12 της έκτης οδηγίας ΦΠΑ αριθ. 77/388/ΕΟΚ(1) του Συμβουλίου της 17ης Μαΐου 1977. Το άρθρο αυτό επέτρεπε την ενδοκοινοτική αφορολόγητη πώληση έως τις 30 Ιουνίου 1999.

Η αντίδραση κατά της κατάργησης των καταστημάτων αφορολογήτων ειδών στην Ε.Ε. ήταν για διάφορους λόγους αρκετά έντονη. νας από τους λόγους αυτούς ήταν ο αρνητικός αντίκτυπος στην απασχόληση. Η Επιτροπή και το Συμβούλιοποστήριζαν ανέκαθεν ότι η κατάργηση της πώλησης αφορολογήτων ειδών δεν θα οδηγούσε στην απώλεια θέσεων απασχόλησης. Εντούτοις, από την πλευρά των ενδιαφερομένων καταστημάτωνποστηρίζονται αντίθετες απόψεις. Οι πωλήσεις των Sky Shops στο αεροδρόμιο του Zaventem π.χ. έχουν ήδη μειωθεί κατά 25 % από τις 30 Ιουνίου 1999. Η διεύθυνση αναγκάστηκε να καταργήσει 60 θέσεις πλήρους απασχόλησης.

1. Σε ποιό αριθμό ανέρχονταν οι θέσεις πλήρους απασχόλησης στα καταστήματα αφορολογήτων ειδών στην Ευρωπαϊκή Ένωση κατά την 1η Ιανουαρίου 1999;

2. Σε ποιό αριθμό ανέρχονταν οι θέσεις πλήρους απασχόλησης στα καταστήματα αφορολογήτων κατά την 1 Ιουνίου 1999;

3. Σε ποιό αριθμό ανέρχονταν οι θέσεις πλήρους απασχόλησης στα καταστήματα αφορολογήτων κατά την 1 Ιουνίου 1999;

4. Σε ποιό αριθμό ανέρχονταν οι θέσεις πλήρους απασχόλησης στα καταστήματα αφορολογήτων κατά την 1 Ιουνίου 1999;

5. Αναγνωρίζει άραγε το Συμβούλιο βάσει των απαντήσεων στις ερωτήσεις 1 έως 4 ότι ο αριθμός των θέσεων πλήρους απασχόλησης έχει μειωθεί στα καταστήματα αφορολογήτων ειδών στην Ευρωπαϊκή νωση;

6. Είναι της άποψης το Συμβούλιο ότι η προαναφερθείσα απώλεια θέσεων οφείλεται στην κατάργηση της πώλησης αφορολογήτων ειδών στην Ευρωπαϊκή νωση; α) Εάν ναι, είναι μήπως διατεθειμένο το Συμβούλιο να αναθεωρήσει την απαγόρευση αυτή; β) Εάν όχι, σε τί πιστεύει το Συμβούλιο ότι οφείλεται η απώλεια θέσεων στον τομέα των καταστημάτων αφορολογήτων ειδών;

(1) ΕΕ L 145 της 13.6.1977, σελ. 1.

Απάντηση

(24 Ιανουαρίου 2000)

Σύμφωνα με τη βασική απόφαση του Συμβουλίου, του 1992, η πώληση αφορολόγητων ειδών δεν συνάδει με την έννοια μιας εσωτερικής αγοράς χωρίς φορολογικά σύνορα. Εντούτοις, το 1992, το Συμβούλιο αποφάσισε να διατηρήσει προσωρινώς την κατάσταση των καταστημάτων αφορολόγητων ειδών, μέχρι τέλους Ιουνίου του 1999.

Το Συμβούλιο έχει κατ' επανάληψιν επισημάνει ότι στα κράτη μέλη εναπόκειται, σε πρώτο στάδιο, να μετριάσουν τόσο τις κοινωνικές επιπτώσεις που θαπάρξουν ενδεχομένως στον οικείο κλάδο από την κατάργηση της πώλησης αφορολόγητων ειδών όσο και τις αντίστοιχες πιθανές περιφερειακές δυσκολίες στις μεθοριακές περιοχές. Τα κοινοτικά μέσα πουπάρχουν στη διάθεση των κρατών μελών προκειμένου αυτά να διευθετήσουν τις πιθανές συνέπειες από την κατάργηση της πώλησης των ειδών αυτών επισημαίνονται σε Ανακοίνωση της Επιτροπή προς το Συμβούλιο της 17ης Φεβρουαρίου 1999 (1).

(1) ΕΕ C 66 της 9.3.1999, σελ. 6.